Xitoyning Tszyansi provinsiyasida maymun bolasi - taxminan magota - echkilar bilan do‘stlashib oldi. Ajoyib lavhalar aks ettirilgan videotasvir CCTV’ning YouTube-kanalida taqdim etildi. Rolik ostidagi yozuvga ko‘ra, Chjun Shu ismli fermer podaga qarayotgan vaqtda maymun bolasini ko‘rib qolgan. Uning so‘zlariga ko‘ra, maymun bolasi 4-5 kundan beri echkilar bilan birga yashamoqda. "Men unga banan bermoqchi bo‘ldim, biroq u echkiga mahkam yopishib oldi", - deydi xitoylik fermer. Jonivorlarni himoya qilish mahalliy xizmati mayimunga yordam ko‘rsatib, uni Ichun shahridagi hayvonot bog‘iga ko‘chirib o‘tkazishni rejalashtirmoqda.